**ДО**

**МИНИСТЪР-ПРЕДСЕДАТЕЛЯ**

**НА РЕПУБЛИКА БЪЛГАРИЯ**

**КОПИЕ ДО:**

**МИНИСТЪРА НА ЗЕМЕДЕЛИЕТО И ХРАНИТЕ**

**НА РЕПУБЛИКА БЪЛГАРИЯ**

**Относно:** Предприемане на действия за справяне с кризата в отрасъл „Животновъдство“, сектор „Мляко“ и въвеждане на адекватни контролни механизми от страна на държавата в сектора

**Уважаеми господин министър-председател,**

**Уважаема госпожо министър на земеделието и храните,**

През последните месеци продължава да се задълбочава кризата в сектор „Мляко“ в следствие на натрупваните и моментни решавани проблеми през последните 20 години. В резултат на неефективната контролна дейност на Българска агенцията по безопасност на храните продължава предлагането/търгуването на млечни продукти с неизяснено качество и произход, застрашаващи здравето на потребителите. За да защитим българското животновъдство и здравето на потребителите, в т.ч. нашите деца предлагаме въвеждането на следните мерки:

**1. Създаване на комисия, включваща членове на заинтересованите страни от:**

- Представители на Министерство на земеделието и храните;

- Представители на браншовите организации в сектор „Животновъдство“;

-Представители на браншовите организации на потребителите;

- Представители на Национална агенция по приходите;

- Представител на институт от Селскостопанска академия, работещ по проблемите на млякото (Институт по животновъдни науки гр. Костинброд и Земеделски институт-Стара Загора), която функция в комисията е експертно-методическа и организационна.

**2. Да се стартира регулярно извършване на проверки в търговската мрежа, от комисията по т. 1.** За изпълнение на тази задача, следва комисията да извърши следните действия:

2.1. На ниво търговска мрежа:

2.1.1. Ежемесечно да се закупуват млечни продукти от търговските обекти в страната, като при закупуването се взема фискален бон, в т.ч. заверени копия на документите с който млечните продукти са приети/закупени от доставчиците или производителите в магазина.

2.1.2. Взетите проби да се изпращат за извършване на лабораторни анализи по органолептични и физико-химични показатели посочени в действащите БДС стандарти за млечни продукти или технологична документация на производтеля.

**3. Да се стартира регулярно извършване на проверки в обектите за производство на млечни продукти от комисията по т. 1.** За изпълнение на тази задача, следва комисията да извърши следните действия:

3.1. Ежемесечно да се извършват проверки в обектите за производство на млечни продукти от комисията.

3.2. Да се стартира вземане на проби от млекопреработвателните предприятия произвеждащи млечни продукти по БДС по време на извършваните проверки от комисията, посочена в т. 1., като за целта:

- От суровото краве мляко след като е прието в млекопреработвателното предприятие, т.е. по време на съхранението му в предприятието и преди влагането му за преработка – пробата се подлага на лабораторен анализ за наличие/отсъствие на инхибитори.

- Проба от кравето мляко в млекопреработвателното предприятие използвано за произвежданите БДС млечни продукти - непосредствено след етапа на топлинна обработка на млякото, като пробата се подлага на лабораторен анализ за доказване наличието или отсъствието на сухо мляко.

\* Да се инициира процедура за включване в действащите БДС за производство на млечни продукти, изискване, че използваното сурово мляко за производството им е с произход единствено млекодобивни стопанства на територията на страната.

3.3. Да се стартира вземане на проби от млекопреработвателните предприятия произвеждащи млечни продукти по технологична документация по време на извършваните проверки от комисията, посочена в т. 1., като за целта:

- От суровото краве мляко след като е прието в млекопреработвателното предприятие - по време на съхранението му в предприятието и преди влагането му за преработка – пробата се подлага на лабораторен анализ за наличие/отсъствие на инхибитори.

- Проба от кравето мляко в млекопреработвателното предприятие използвано за произвежданите в деня на проверката млечни продукти - непосредствено след етапа на топлинна обработка на млякото, като пробата се подлага на лабораторен анализ за доказване процентното участие или отсътвие на влагано възстановено сухо мляко, в т.ч. растителни мазнини в произвеждания асортимент млечен продукт.

3.4. Да се извършва пълна проверка по време на приемане на млякото, технологичния процес и проверка на експедираните от млекопреработвателните предприятия млечни продукти и наличните в складовите помещения количества млечни продукти, в т.ч. проверка на записите по отношение на приети количества сурово краве мляко в тримесичието (от предходната проверка до момента на проверката) – приемно-предавателни документи за суровото краве мляко, издадени първични счетоводни документи (единична цена за литър или килограм), както и документите за експедираните млечни продукти от млекопреработвателното предприятие (първични счетоводни документи с цена за единица продукция, в т.ч. други документи придружаващи стоката при търговия), вложените суровини, рандеман за производството на единица продукция.

**4. Да се стартира регулярно извършване на проверки в обектите за производство на млечни продукти от комисията по т. 1.** За изпълнение на тази задача, следва комисията да извърши следните действия:

4.1. Да се извършват проверки във фермите за добив на млякото.

4.2. При извършване на проверката да се представят записи по отношение на продадени количества сурово краве мляко в тримесичието (от предходната проверка до момента на проверката) – приемно-предавателни документи за суровото краве мляко, издадени първични счетоводни документи (единична цена за литър или килограм);

**ЗАБЕЛЕЖКА: В проверките не са включени представители на БАБХ, поради липсата на доверие от страна на бранша. След получаване на ясна „картина“ в резултат на по-горе посочените проверки, в последствие регулярния контрол да се извършва от служителите на Българска агенция по безопасност на храните, но при ясно определени и разписани правила.**

 Считаме, че така представения механизъм за предприемане на адекватни контролни мерки от страна на държавата в сектора ще указажат положително въздействие на взаимоотношенията „производител-преработвател-търговец“, ще доведат до „изсветляване“ на приходите и разходите в сектора в резултат на което се очаква нарастване на приходите в бюджета.

**С уважение**,

**ТАНЧО КОЛЕВ**

Национално браншово сдружение на млеко и месопроизводителите